爆冷（Viva Pataca）係一隻香港賽馬馬匹，2002年喺英國出世，曾經喺2008-09馬季做咗香港馬王，呢匹馬唔止係約翰摩亞馬房嘅鎮倉寶，重係何鴻燊歷來在港名下馬匹當中，成就最高嘅一匹，在港出賽44次(包括遠征阿聯酋1次)，取得13冠5亞10季嘅佳績，累積獎金高達83,197,500港紙，係香港賽馬歷史上，取得最多獎金嘅賽駒。退役後，被送往澳門頤養天年。